《送董崇相博士之任南雍》
明代·卢龙云

衣冠江左集群英，南浦仙槎壮远行。作吏风尘归上国，得师文学擅西京。

菁莪载育周多士，礼乐宁惭鲁两生。诏下石渠先论易，好陈交泰弼承明。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。